Diari Oficial de la Generalitat Valenciana


Sumari del DOGV 631, del 17-07-1987 (1987/809266)

ORDRE de 9 de juny de 1987, de la Conselleria d'Economia i Hisenda, per la qual es dicten normas per a l'elaboració dels pressuposts de la Generalitat Valenciana per a 1988.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/09/(1)/dof/vci/html**

### Dades del document

Número de DOGV
:   631

Data del DOGV
:   17-07-1987

Secció del DOGV
:   DISPOSICIONS GENERALS

Número del document
:   1987/809266


Data del document
:   09-06-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 9 de juny de 1987, de la Conselleria d'Economia i Hisenda, per la qual es dicten normes per a l'elaboració dels Pressupostos de la Generalitat Valenciana per a 1988.  
L'elaboració dels Pressuposts de la Generalitat Valenciana per a 1988, ha d'adequar. al document marc aprovat pel Consell sobre el Programa Econòmic Valencià 1988-91 quant a la funció que aquest otorga a l'instrument pressupostari, alhora que ha de considerar que encara no s'ha produït l'assignació de recursos als plans sectorials que deriven del Programa.   
D'acord amb el document aprovat pel Consell el pressupost ha de continuar la seua transformació fins aconseguir constituir-se en una eina al servei de la Programació que permeta complir dos objectius essencials:   
- Accentuar en la Llei de Pressuposts i en les normes específiques els criteris de gestió, execució immediata i pagament, i   
- Millorar la utilització efectiva dels recursos financers.   
Un instrument, per tant, que aconseguesca-donada la restricció financera de cada any-dur a terme la major part possible de les actuacions programades i impedir la immobilització de recursos en programes de despesa que no puguen fer-se efectius al llarg de l'exercici.   
D'aquesta manera, el Pressupost de la Generalitat Valenciana per a 1988 s'haurà de definir com la primera anualitat del Programa Econòmic Valencià 1988-91. En aqueix març plurianual, construït pels diferents plans d'actuació sectorial que deriven del Programa, s'han definit els objectius i s?han analitzat les diferents alternatives d'actuació que el Pressupost ha de concretar amb una precisió plenament operativa per a l'any pròxim.   
Els objectius definits per al Pressupost com a instrument, la fase en què es troba el procés de determinació del Programa Econòmic Valencià 1988-91 i el calendari polític del present exercici, configuren per tant les instruccions i el procés d'elaboració pressupostària que es contenen en aquesta Ordre.   
En conseqüència, aquesta Conselleria d'Economia i Hisenda, fent ús de les facultats que li confereixen la Llei 5/1983, de 29 de desembre, del Govern Valencià, i la Llei 4/1984, de 13 de juny, d'Hisenda Pública de la Generalitat, ha acordat aprovar les normes següents per a l'elaboració dels Pressuposts de la Generalitat per a l'exercici de 1988.   
1. Procés per a l'elaboració dels Pressupostos de la Generalitat Valenciana.   
1.1 Els Pressuposts de la Generalitat Valenciana per a 1988 constituiran la primera anualitat del Programa Econòmic Valencià 1988-91.   
L'elaboració, en els termes que en cada cas s'estableixen, abastarà:   
a) La Generalitat Valenciana.   
b) Els Organismes Autònoms.   
c) Les Entitats Gestores de la Seguretat Social.   
d) Les Empreses o Entitats de la Generalitat que s'ajusten a la definició de l'article 5é. de la Llei d'Hisenda Pública de la Generalitat.   
e) Els altres Ens del Sector Públic de la Generalitat Valenciana no recollits en els apartats anteriors, els pres suposts dels quals s'hagen d'incloure en els de la Generalitat Valenciana, per complir el que preceptua l'article cinquanta-cinc de l'Estatut i l'article vint-i-dos de la Llei d'Hisenda Pública de la Generalitat.   
1.2 L'elaboració dels Pressuposts de la Generalitat Valenciana per a 1988 es realitzarà en les fases següents:   
Primera Fase. Abans del 20 de juliol de 1987 els òrgans i ens a què es refereix el punt següent, trametran a la Conselleria d'Economia i Hisenda els programes de despesa necessaris per al manteniment dels nivells de prestació de serveis assolits en 1987 i completaran la documentació que a tal efecte es descriu en l'apartat tercer.   
Segona Fase. Abans del dia 30 de setembre de 1987 es trametran a la Conselleria d'Economia i Hisenda els programes de despesa que demanen l'aplicació de la primera anualitat del Programa Econòmic Valencià 1988-91, el contingut del qual no estigués reflectit en la Primera Fase, aportant la documentació que a tal efecte descriu l'apartat tercer.   
En aquesta segona fase es modificarà la informació dels programes tramesos en la primera fase, sempre que calga per a estructurar coherentment els programes de despesa, o se'n derive de les decisions d'assignació de recursos a plans sectorials definitivament aprovades en el Programa Econòmic Valencià 1988-91.   
1.3 Són òrgans competents en l'elaboració del Pressupost de la Generalitat per a 1987 els següents:   
1.3.1 Pressupost de la Generalitat i els seus Organismes Autònoms.   
Els Òrgans Superiors de la Generalitat i les Conselleries elaboraran els corresponents avantprojectes de l'estat de despeses i la previsió dels ingressos generats en els programes per ells desplegats per a 1988, ajustats a les Lleis que se'ls apliquen, als acords i directrius aprovats pel Consell i a les normes i criteris que s'assenyalen en aquesta disposició, i, en tot cas, presentaran les seues valoracions en mils de pessetes de 1987.   
De la mateixa manera, les Conselleries elaboraran els avantprojectes dels estats de recursos i dotacions dels Organismes adscrits, formant un sol pressupost per a cada Organisme, que comprendrà totes les activitats, operacions i serveis que hagen de realitzar-se en raó de les funcions que tinguen assignades.   
1.3.2 Pressupost dels Ens Gestors de la Seguretat Social.   
Les Conselleries que tinguen atribuïdes les competències sobre Entitats Gestores de la Seguretat Social n'elaboraran l'avantprojecte de pressupost ajustat a la normativa específica que se li aplica i un annex d'equivalències entre l'estructura econòmica i de programes del seu pressupost i els de la Generalitat Valenciana.   
1.3.3 Altres Ens Públics.   
Els avantprojectes de Pressuposts corresponents als altres Ens del Sector Públic Regional, seran elaborats pels òrgans de direcció que hi siguen competents, i es trametran a la Conselleria d'Economia i Hisenda a través de la Conselleria de què depenguen, ajustats al que disposen les normes que els regulen.   
1.3.4 Empreses.   
Les Empreses de la Generalitat elaboraran els seus programes d'actuació, inversions i finançament, així com els pressuposts d'explotació i de capital.   
Els pressuposts dels Ens Públics i Empreses, la creació de les quals es produesca en el transcurs de l'exercici econòmic de 1988, s'ajustaran a aquestes mateixes normes per a la seua elaboració i seran tramesos d'acord amb el que fixe la Llei de Pressuposts de la Generalitat Valenciana per a 1988.   
1.3.5 La Direcció General de Pressuposts confeccionarà l'avantprojecte del Pressupost d?Ingressos i la previsió, si s'escau, de l'import dels beneficis fiscals que afecten els tributs propis i els cedits per l'Estat.   
1.3.6 La Direcció General de Pressuposts examinarà, en coordinació amb les Oficines Pressupostàries i els Òrgans responsables dels programes de cada Conselleria, la documentació pressupostària rebuda, per tal d'ajustar els crèdits al que disposa aquesta Ordre i l'altra normativa aplicable.   
1.3.7 La Conselleria d'Economia i Hisenda, basant-se en els resultats de l'examen i ajusts prevists en l'apartat anterior, i ponderant els factors que s'assenyalen en l'article 24 de la Llei d'Hisenda Pública de la Generalitat, trametrà abans del 30 d'octubre al Consell l'avantprojecte corresponent de la Llei de Pressuposts de la Generalitat Valenciana per a 1988, el qual una vegada aprovat serà elevat a les Corts Valencianes en el termini assenyalat en l'article cinquanta-cinc, apartat quatre, de l'Estatut i article vint-i-cinc de la Llei d'Hisenda Pública de la Generalitat.   
2. Estructura dels Pressuposts de la Generalitat Valenciana.   
2.1 Estructura general del Pressupost d'Ingressos.   
El Pressupost d'Ingressos de la Generalitat Valenciana per a 1988 s'estructura d'acord amb els criteris següents:   
a) Ordenació per naturalesa econòmica, d'acord amb la classificació per capítols, articles i conceptes que estableix l'Ordre de 16 d'abril de 1987 de la Conselleria d'Economia i Hisenda.   
b) Ordenació per organismes, seccions i serveis.   
2.2 Estructura general del Pressupost de Despeses.   
El Pressupost de Despeses de la Generalitat Valenciana per a 1988 s'estructura d'acord amb els criteris següents:   
a) Ordenació per naturalesa econòmica, d'acord amb la classificació per capítols, articles i conceptes que estableix l'Ordre de 16 d'abril de 1987 de la Conselleria d'Economia i Hisenda.   
b) Ordenació per organismes, seccions i serveis.   
c) Ordenació funcional dels programes pressupostaris d'acord amb la classificació de grups, funcions i subfuncions que estableix le esmentada Ordre de 16 d'abril de 1987 de la Conselleria d'Economia i Hisenda.   
Els Pressuposts de la Generalitat per a 1988 s'estructuraran per programes sense perjudici de la creació de subprogrames de nivells inferiors, en atenció al grau d'anàlisis que considere oportú establir cada òrgan gestor, el desplegament i seguiment del qual, en aquest cas, serà de la seua competència.   
d) Distribució Territorial de les despeses d'inversió d'acord amb la classificació per províncies, àrees territorials i municipis que figura en l'Annex I d'aquesta Ordre.   
2.3 Estructures específiques.   
Els pressuposts d'ingressos i despeses de la Seguretat Social, els Organismes Autònoms Comercials, industrials, financers o anàlegs, les Societat s de la Generalitat i els altres Ens Públics, s'estructuran d'acord amb els criteris funcionals, orgànics i territorials assenyalats amb caràcter general, atendran quant als criteris econòmics les normes específiques de caràcter comptable que se'ls apliquen.   
3. Documentació per a l'elaboració del Pressupost de la Generalitat Valenciana.   
3.1 Els òrgans competents per a l'elaboració dels Pressuposts per a 1988, ompliran per cada programa les fitxes següents; els models de les quals queden recollits en l'Annex 2 d'aquesta ordre.   
U.H.9.8:   
Resum de recursos financers i personals del programa.   
Reflecteix el cost financer del programa per capítols de despesa, així com els mitjans personals ordenats per grups, per a 1988 assenyalant en ambdós casos els recursos i mitjans personals pressupostats inicialment en 1987 per a aqueix mateix programa.   
P.M.1.1:   
Fitxa de l'estructura econòmica del programa que recull l'import assignat a cadascun dels crèdits determinats per conceptes econòmics.   
T.Z.3.4.   
Fitxa de l'estructura de mitjans personals. Presenta l'estat d'efectius actuals del programa, així com les possibles ampliacions o reduccions, ordenades per grups i nivells.   
N.F.5.5.2:   
Detall de l'estructura del personal funcionari. Presenta l'estat d'efectius actuals del programa, així com les possibles ampliacions, ordenades per grups, nivells i subnivells de complement específic.   
Q.F.9.3.8:   
Detall de l'estructura de personal laboral ordenant els efectius per grups, nivells i subnivells de complement específic.   
Q.Z.3.6.9:   
Detall de l'estructura de personal laboral eventual i altres ordenant els efectius per grups, nivells i subnivells de complement específic.   
T.F.3.5:   
Fitxa de l'estructura econòmica d'ingressos generats pel programa on es detallaran aquelles taxes i altres ingressos, ingressos per subvencions o ingressos patrimonials que es produesquen en la seua execució.   
K.C.5.1:   
Fitxa d'objectius directes i accions necessàries per a assolir cada objectiu, on s'expressarà amb brevetat i precisió tant el primer com les segons.   
En la primera fase sols pot enumerar-se l'objectiu de manteniment del nivell de prestació dels serveis assolits en 1987 i en la segona fase aquell objectiu directa enunciat expressament en el Programa Econòmic Valencià 1988-91 fent referència a la seua localització dins dels programes d'actuació d'aquest últim.   
P.A.6.1:   
Fitxa continuació de la V.I.9.6 on es detallaran les accions necessàries per a l'objectiu.   
W.S.0.9:   
Fitxa dels objectius indirectes que hauran d'obtenir-se a través de la consecució de l'objectiu directa i que com a tals es troben prevists en el Programa Econòmic Valencià 1988-91.   
W.B.3.7:   
Fitxa d'objectiu directa i indicadors. Recull la proposta de l'Òrgan respectiu sobre els indicadors que assenyalen l'eficàcia amb què s'ha aconseguit l'objectiu perseguit, indicant la magnitud en què han estat mesurats, així com els seus valors reals en 1986, els estimats per a 1987 i els prevists per a 1988.   
A.Z.8.4:   
Fitxa d'anàlisis de transferències i subvencions.   
Expressa per a cada una de les actuacions de subvenció o transferència, corresponents a un determinat concepte dels capítols quart, setè i vuitè del pressupost de despeses, l'import assignat a l'acció, el nombre de beneficiaris previst, així com una breur descripció de les seues característiques, el tipus de normativa reguladora a què serà sotmesa, la data prevista de convocatòria, les finalitats que persegueix i els efectes que ha de produir.   
G.X.0.2:   
Fitxa de projectes d'inversions. Recull per a cadascun dels programes la relació de projectes d'inversió que han d'executarse amb indicació de la seua denominació, import, tipus de projecte, localització territorial i pla plurianual d'execució.  
F.N.6.9:   
Fitxa memòria individualitzada per a cadascun dels projectes d'inversió.   
Els Organismes Autònoms Comercials, Industrials, Financers o Anàlegs i les Empreses Públiques utilitzaran per a omplir els pressuposts d?explotació i de capital els models resum inclosos en l'Annex 3 d'aquesta Ordre, sense perjudici de la presentació de la informació detallada que els sustente.   
3.2 En la primera fase assenyalada en el punt 1.2 d'aquesta Ordre els òrgans competents trametran a la Conselleria d'Economia i Hisenda abans del 20 de juliol de 1987 la documentació que es recull en el punt anterior (Fitxes de color) referida exclusivament a l'objectiu de manteniment del nivell de prestació de serveis aconseguit en 1987.   
A tal efecte han de considerar-se com a criteris per a la determinació de l'actual nivell de prestació dels serveis en cadascun dels programes següents:   
Despeses de personal: El cost anual de les despeses corresponents al personal no eventual inclòs en la nòmina del mes de juny de 1987, més el corresponent al cost anual dels llocs de treball no ocupats i dotats en el pressupost de 1987 i classificas per la Conselleria d'Administració Pública abans del 20 de juliol d'enguany.   
Despeses de funcionament: L'import màxim de les despeses de funcionament del conjunt dels programes presentats per una Conselleria no podrà superar la xifra que s'obtinga de multiplicar el pressupost inicial per a tals despeses en 1987 pel coeficient d'execució de l'exercici 1986 d'aqueix mateix capítol calculat de la següent manera. Coeficient execució   
 Despeses en fase D liquidables en l'exercici 1986  
Ce =  
 Pressupost màxim en despeses de funcionament  
A les anteriors despeses de personal i funcionament es podran afegir aquells costs anuals per ambdós conceptes que es produesquen a conseqüència de l'obertura de no les serveisen 1987, derivats de la finalització d'inversions actualment en execució i el termini de lliurament de l'obra pel contractista de les quals estiga prevista per a abans del 30 de setembre de 1987.   
Transferències corrents i de capital: L'import de les subvencions i transferències finançades exclusivament per altres Administracions, Organismes i Ens Públics o privats, aliens a la Generalitat Valenciana, així com les subvencions corrents i de capital necessàries per a cobrir les despeses de personal, funcionaments i inversions calculades amb els mateixos criteris exposats en aquest apartat, corresponents als Organismes Autònoms i Empreses Públiques de la Generalitat.   
Inversions reals: L'import de l'anualitat 1988 corresponent a les inversions efectivament contractades (fase D) abans del 30 de juliol de 1987.   
De la mateixa manera dins de l'assenyalada primera fase i abans per tant de l'esmentat 20 de juliol pròxim es trametran a la Conselleria d'Economia i Hisenda les Memòries corresponents a aquells projectes d'inversió que, en opinió de les Conselleries, puguen obtenir finançament amb càrrec al Fons de Compensació Interterritorial i el Fons Europea de Desenvolupament Regional, d'acord amb les instruccions que amb aquesta finalitat s'establesquen.   
Valencia, 9 de juny de 1987.   
El Conseller d'Economia i Hisenda,  
ANTONI BIRLANGA CASANOVA  
Veure annex


Còpia Permalink ELI